31999D0498
L 192/60
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 юли 1999 година
относно общ технически регламент за цифрови усъвършенствани безшнурови далекосъобщителни (DECT) устройства за достъп до цифрова мрежа с интеграция на услугите (ISDN) (версия 2)
(нотифицирано под № C(1999) 2027)
(текст от значение за ЕИП)
(1999/498/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите земните станции, включително и взаимното признаване на тяхното съответствие, (1) и по специално член 7, параграф 2, второто тире от него,
(1)
като има предвид, че Комисията е приела мерки, посочващи вида крайни устройства, за които се изисква общ технически регламент, а също и свързаното с това заявление за обхват в съответствие с член 7, параграф 2, първото тире;
(2)
като има предвид, че следва да бъдат приети съответните хармонизирани стандарти или части от тях, прилагащи основните изисквания, които следва да бъдат трансформирани в общ технически регламент;
(3)
като има предвид, че за да гарантира непрекъснатост на достъпа до пазарите за производителите, е необходимо да бъдат въведени преходни изисквания относно системите, одобрени в съответствие с националните правила за одобрение на типа;
(4)
като има предвид, че е представено предложение пред Комитета (ACTE) в съответствие с член 29, параграф 2;
(5)
като има предвид, че общият технически регламент, който ще бъде приет с настоящото решение, е в съответствие със становището на АСТЕ,
ПРИЕ НАСТОЯЩОТО РЕШЕНИЕ:
Член 1
1. Настоящото решение се прилага по отношение на крайните устройства, предназначени да бъдат свързани към обществената далекосъобщителна мрежа и попадащи в обхвата на хармонизирания стандарт, посочен в член 2, параграф 1.
2. Настоящото решение установява общи технически правила относно изискванията за свързване на DECT устройствата за достъп до ISDN.
Член 2
1. Общият технически регламент включва хармонизирания стандарт, изготвен от съответния орган по стандартизация, като прилага - доколкото е възможно - основните изисквания, посочени в член 5, букви от в) до ж) на Директива 98/13/EО. Позоваване на стандарта е изложено в приложение I с изключение на изискванията, изброени в приложение II.
2. Крайните устройства, предмет на настоящото решение, са съобразени или с общия технически регламент, посочен в параграф 1, или алтернативно с общите технически регламенти, определен от Решения 98/515/EО (2) и 97/523/ЕО (3) или 1999/310/ЕО (4) на Комисията. В допълнение на това те отговарят на основните изисквания на член 5, букви а) и б) от Директива 98/13/ЕО и отговарят на изискванията на всяка друга намираща приложение директива, и по-специално Директиви 73/23/ЕИО (5) и 89/336/ЕИО (6) на Съвета.
Член 3
С оглед на крайните устройства, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или гарантират използването на хармонизирания стандарт, посочен в приложение I при влизането в сила на настоящото решение или алтернативно - хармонизираните стандарти, посочени в приложенията към Решения 98/515/EО, 97/523/EО или 1999/310/EО.
Член 4
Адресати на настоящото решение са държавите-членки.
Съставено в Брюксел на 7 юли 1999 година.